Aegu ja aegu ja aegu ja aegu pole ma siia mitte ridagi kirja pannud. Pole tahtmist. Tegelikult siirdusin isegi mingi aeg tagasi vana hea märkmikku kribamise juurde, aga isegi  see on sootuks soiku jäänud.  Olen käinud siin ja seal - st esinenud ja kuulanud mõnel konverentsil, visiteerinud Iiumaad ja Vilhandit, teinud vanemate juures rohkelt remonditöid (ma olen suuurepärane liffija-pahteldaja-liffija-pahteldaja-liffija-värvija-liffija-värvija... võibolla veel paar korda liffimist ja pahteldamist lisaks), ladunud höövli alt tulevaid laudu pakkidesse, teinud sekretäri tööd jne. Puhata pole põmst rohkem saanud, kui Iiumaal ja ega lähitulevik paremat olukorda ette ei näe.  Nädalavahetusel ootab ees kalli sõbra sünnipäevamöll (tehtud, nähtud, käidud) ja siis juba ESTCON. Ja sinna vahele veel ja veel ja veel tööd. Aga mis teha... Eest ära ka ei jaksa joosta.  Õnneks ma päikese käes enda grillkanaks praadimisest ei hooli ja ujumiseks leian ikka vahel aega.  Asjalikke mõtteid on vahepeal olnud küll.  Näiteks see, miks riigi- ja kohaliku omavalitsuste vahel ei valitse koostööd ses vallas, et kui kuskil saadakse toetused ja rahad peale ning vahetatakse kogu sisseseade  välja, siis vana visatakse lihtsalt minema, selle asemel, et kogu seda materjali mõnes mitte nii õnnelikus asutuses taaskasutada.  Aga noh. Jah.  Sehukese kuumaga oleks hääl meelel kaelast saaaati vees.....  Mõned tunnid veel tööd ja siis jõkke likku.